cyanic-selkie/wikianc huggingface dataset:
เจ. เค. โรว์ลิง
มุมมองต่อนักข่าว
ในช่วงปี 2011 โรว์ลิงได้แสดงอาการต่อหน้านักข่าวกว่า 50 ครั้ง ในปี 2001 คณะกรรมการการร้องทุกข์นักข่าวได้รับการร้องทุกข์ของโรว์ลิงเกี่ยวกับชุดภาพถ่ายที่ถ่ายโดยช่างภาพนิรนามซึ่งถูกตีพิมพ์ลงในนิตยสารโอเค!แมกกาซีน เป็นภาพของเธอกับลูกสาวที่นั่งอยู่บนม้านั่งในประเทศมอริเชียส ต่อมาในปี 2007 เดวิด ลูกชายของโรว์ลิงซึ่งโรว์ลิงและสามีของเธอให้การช่วยเหลือ โดยได้รับคำตัดสินของศาลให้แพ้คดีจากการฟ้องร้องเพื่อสั่งระงับสิ่งพิมพ์ที่ตีพิมพ์รูปถ่ายของเดวิด ซึ่งรูปถูกถ่ายด้วยกล้องเลนส์ยาวและต่อมาได้มีการตีพิมพ์ลงในนิตยสารซันเดย์เอกซ์เพรสส์ในบทความที่เขียนถึงชีวิตครอบครัวของโรว์ลิงและความเป็นแม่ของเธอ อย่างไรก็ตามในเดือนกุมภาพันธ์ ค.ศ. 2008 ศาลได้กลับคำตัดสินให้เป็นความชอบธรรมของเดวิดในที่สุด
โรว์ลิงเกลียดแท็บลอยด์ของอังกฤษโดยเฉพาะเดลิเมล์ จากการที่นำเสนอบทสัมภาษณ์ของสามีเก่าของเธอ ทำให้นักข่าวคนหนึ่งได้กล่าวว่า "เวอร์นอน ลุงของแฮร์รี่ เป็นคนป่าเถื่อนอย่างพิดารและไร้สมองอย่างน่าประหลาด มันจึงไม่ยากเลยที่จะคาดเดาว่าโรว์ลิงเขียนให้เขาอ่านหนังสือพิมพ์เล่มไหน (ในถ้วยอัคนี)" นับจากเดือนมกราคม ค.ศ. 2014 โรว์ลิงพยายามเรียกร้องค่าเสียหายจากเดลิเมลล์ที่ได้เขียนโจมตีเธอผ่านบทความเกี่ยวกับช่วงที่เธอเป็นแม่เลี้ยงเดี่ยว และทำให้มีการคาดเดากันว่าความสัมพันธ์ที่เต็มไปด้วยปัญหาระหว่างโรว์ลิงกับนักข่าวเป็นแรงบันดาลใจเบื้องหลังตัวละครริต้า สกีตเตอร์ นักข่าวซุบซิบคนดังที่ปรากฏตัวครั้งแรกในแฮร์รี่ พอตเตอร์กับถ้วยอัคนี แต่โรว์ลิงก็ได้ระบุในปี 2008 ว่าเธอสร้างตัวละครนี้ขึ้นก่อนที่เธอจะมีชื่อเสียง
ในเดือนกันยายน ค.ศ. 2011 โรว์ลิงได้รับการระบุชื่อโดยคณะกรรมการสอบสวนเลเวอสันเพื่อการปฏิรูปทางวัฒนธรรมและจริยธรรมของนักข่าวอังกฤษว่าเธอจัดเป็นหนึ่งในสิบสองคนดังที่อาจตกเป็นเหยื่อของการดักฟังทางโทรศัพท์ ในวันที่ 24 พฤศจิกายน ค.ศ. 2011 โรว์ลิงได้ให้หลักฐานก่อนการสอบสวนแม้เธอจะไม่สงสัยว่าตัวเองตกเป็นเหยื่อของการดักฟังทางโทรศัพท์ก็ตาม โดยหลักฐานที่เธอให้การสอบปากคำอาทิเช่น กรณีที่นักข่าวได้ตั้งค่ายที่หน้าบ้านของเธอ, กรณีนักข่าวเขียนข้อความและใส่ลงในกระเป๋าของลูกสาวเธอและการที่เดอะซันพยายามจะแบล็กเมลล์เธอด้วยรูปถ่ายเพื่อแลกเปลี่ยนกับต้นฉับงานเขียนที่โดนขโมยไป เป็นต้น โรว์ลิงได้อ้างว่าเธอย้ายออกจากบ้านเดิมที่เมอชีสตันก็เพราะการโดนล่วงล้ำจากนักข่าว ต่อมาในเดือนพฤศจิกายน ค.ศ. 2012 โรว์ลิงเขียนบทความลงในเดอะการ์เดียนเพื่อเป็นการตอบโต้การตัดสินใจของเดวิด แคเมรอนที่ไม่ให้คำแนะนำที่เต็มรูปแบบแก่คณะสอบสวนเลเวอสัน เธอยังกล่าวว่าเธอรู้สึก "โกรธและเหมือนโดนหลอก"
ในปี 2014 โรว์ลิงได้ยืนยันที่จะให้การสนับสนุนต่อแคมเปญ "แฮกออฟ" เพื่อการกำกับตัวเองของนักข่าว ด้วยการเซ็นคำแถลงการณ์ร่วมกับคนดังชาวอังกฤษคนอื่น ๆ ซึ่งคำแถลงการณ์มีจุดประสงค์เพื่อ "คุ้มครองนักข่าวจากการแทรกแซงทางการเมืองพร้อมกับให้การป้องกันที่จำเป็นต่อกลุ่มที่เสี่ยง"
รางวัลและเกียรติยศ
โรว์ลิงได้รับปริญญากิตติมศักดิ์จากมหาวิทยาลัยเซนต์แอนดรูส์, มหาวิทยาลัยเอดินบะระ, มหาวิทยาลัยเอดินเบอระเนเปียร์, มหาวิทยาลัยเอ็กซิเตอร์, มหาวิทยาลัยแอเบอร์ดีน และมหาวิทยาลัยฮาร์วาร์ด ซึ่งเธอได้ขึ้นการสุนทรพจน์ในวันสำเร็จการศึกษาเมื่อปี 2008 ต่อมาในปี 2009 โรว์ลิงได้รับเครื่องอิสริยาภรณ์เลฌียงดอเนอร์จากนีกอลา ซาร์กอซี รางวัลอื่นที่ได้รับ ได้แก่:
ฟูจิวาระ โนะ มิชินางะ
ฟูจิวาระ โนะ มิชินางะ (ค.ศ. 966 - ค.ศ. 1028) เป็นรัฐบุรุษชาวญี่ปุ่น ตระกูลฟูจิวาระ ปกครองเหนือญี่ปุ่นและการเมืองถึงจุดสูงสุดภายใต้การนำของเขา
ประวัติ
มิชินางะเกิดที่ เกียวโต เป็นบุตรชายของ ฟูจิวาระ โนะ คาเนอิเอะ คาเนอิเอะกลายเป็นผู้สำเร็จราชการแทนพระองค์ในปี ค.ศ. 986 ดำรงตำแหน่งจนกระทั่งถึงแก่อสัญกรรมในปี ค.ศ. 990 มิชินางะตอนนี้อยู่ในเส้นทางที่จะเป็นผู้สำเร็จราชการแทนพระองค์ต่อจากพี่ชายของเขา ฟูจิวาระ โนะ มิชิตากะ และ ฟูจิวาระ โนะ มิชิกาเนะ
ความขัดแย้งกับโคเรชิกะ
มิชิตากะเป็นผู้สำเร็จราชการแทนพระองค์ตั้งแต่ ปี ค.ศ. 990 ถึงปี ค.ศ. 995 มิชิกาเนะก็รับตำแหน่งแทน แต่ปกครองเพียง 7 วัน ก่อนเขาจะถึงแก่อสัญกรรมด้วยโรคภัย เมื่อพี่ชายของเขา 2 คนเสียชีวิต มิชินางะต่อสู้กับ ฟุจิวะระ โนะ โคะเระชิกะ บุตรชายคนโตของมิชิตากะและทายาทที่เขาตั้งชื่อ โคเรชิกะเป็นที่นิยมในราชสำนักมากกว่ามิชินางะ เป็นที่ชื่นชอบของจักรพรรดินี เทชิ และเป็นที่ชื่นชอบของ จักรพรรดิอิจิโจ และดำรงตำแหน่งอันทรงเกียรติหลายตำแหน่ง - เขาเป็น ไนไดจิง เมื่อปีที่แล้วและซังงีเมื่อสามปีก่อนหน้านั้น อย่างไรก็ตาม พระราชมารดาของจักรพรรดิอิจิโจ ฟูจิวาระ โนะ เซ็นชิ ไม่ชอบโคเรชิกะและช่วยเหลือมิชินางะ ตัวอย่างเช่น พระนางข่มขู่จักรพรรดิอิจิโจให้มิชินางะได้รับตำแหน่ง ไนรัง (内覧) ในเดือน 5 ของปี ค.ศ. 995 นอกจากนี้ ตำแหน่งของโคเรชิกะถูกทำลายโดยเรื่องอื้อฉาวที่เกิดขึ้นในปีถัดมา
โคเรชิกะพบนางในคนหนึ่งในคฤหาสน์ของตระกูลฟูจิวาระ อย่างไรก็ตาม เขาได้รับแจ้งว่าอดีต จักรพรรดิคาซัง ได้เสด็จเยี่ยมบ้านในคืนวันเดียวกัน - โคเรชิกะสันนิษฐานว่าอดีตจักรพรรดิคาซังได้เห็นนางในคนเดียวกัน
ความขัดแย้งกับจักรพรรดิซันโจ
ใน ค.ศ. 1011 จักรพรรดิอิชิโจประชวรหนักจึงทรงสละราชสมบัติ องค์รัชทายาทโอะกิซะดะขึ้นครองราชย์ต่อมาเป็นจักรพรรดิซันโจ โดยที่มีองค์ชายอะสึฮิระเป็นรัชทายาท อดีตจักรพรรดิอิชิโจสวรรคตในปีต่อมาค.ศ. 1012 แม้ว่าจักรพรรดิซันโจจะเป็นพระโอรสของพระสนมโชชิ ซึ่งเป็นพี่สาวของมิชินะงะ แต่มิชินะงะก็ต้องการที่จะให้องค์ชายรัชทายาทอะสึฮิระ พระโอรสของจักรพรรดินีโชชิได้ขึ้นเป็นจักรพรรดิ เพื่อที่ตนจะได้มีอำนาจในฐานะพระอัยกาหรือตา อย่างไรก็ตามมิชินะงะได้ส่งบุตรสาวคนที่สองคือ ฟุจิวะระ โนะ เค็งชิ อภิเษกเป็นจักรพรรดินีชูงูในจักรพรรดิซันโจ จักรพรรดิซันโจมีพระชายาเดิมอยู่แล้วเมื่อครั้งเป็นรัชทายาทคือ เนียวโงฟุจิวะระ โนะ เซ็งชิ ซึ่งเป็นที่โปรดปรานของจักรพรรดิซันโจ จักรพรรดิจึงพิโรธมิชินะงะที่ละเลยไม่ยอมแต่งตั้งพระนางเซ็งชิเป็นจักรพรรดินีแต่กลับให้บุตรสาวของตนเองคือพระนางเค็งชิเป็นพระจักรพรรดินีแทน มิชินะงะเมื่อทราบว่าจักรพรรดิทรงพระพิโรธจึงให้มีการแต่งตั้งพระชายาเซ็งชิเป็นพระจักรพรรดินีโคโงในค.ศ. 1012 แต่ทว่ามิชินะงะได้กลั่นแกล้งโดยการจัดพิธีให้พระจักรพรรดินีเค็งชิเสด็จเข้าวังหลวงในวันเดียวกับที่มีการแต่งตั้งโคโงเซ็งชิ ทำให้ไม่มีขุนนางไปเข้าร่วมพิธีแต่งตั้งพระจักรพรรดินีองค์ใหม่เลย
มิชินะงะเฝ้ารอวันที่จักรพรรดิซันโจจะทรงสละราชสมบัติ ในค.ศ. 1016 จักรพรรดิซันโจประชวรหนักจนพระเนตรมืดบอด จึงทรงสละราชบัลลังก์ให้แก่องค์ชายรัชทายาทอัตสึฮิระขึ้นครองราชย์เป็นจักรพรรดิโกะ-อิจิโจ แต่ทรงมีข้อแม้ว่าจะต้องให้พระโอรสของจักรพรรดิซันโจเองคือ องค์ชายอะสึอะกิระ เป็นรัชทายาท มิชินะงะจึงต้องยอมทำตามพระประสงค์ของจักรพรรดิซันโจ ในปีต่อมาค.ศ. 1017 อดีตจักรพรรดิซันโจสวรรคต มิชินะงะจึงรีบปลดองค์ชายอะสึอะกิระออกจากตำแหน่งรัชทายาท โดยถวายพระเกียรติยศเสมอเหมือนอดีตจักรพรรดิพระนามว่า อดีตจักรพรรดิโค-อิชิโจ แล้วตั้งองค์ชายอะสึนะงะ (จักรพรรดิโกะ-ซุซะกุ) พระอนุชาของจักรพรรดิโกะ-อิชิโจเป็นรัชทายาทแทน
เรืองอำนาจในฐานะพระอัยกา
จักรพรรดิโกะ-อิจิโจขึ้นครองราชย์ด้วยพระชนมายุเพียงแปดพระชันษา หลังจากที่ราชสำนักขาดผู้สำเร็จราชการมายี่สิบปี ในค.ศ. 1016 มิชินะงะก็ได้รับการแต่งตั้งเป็นเซ็สโชในที่สุด มิชินะงะส่งบุตรสาวอีกคนเข้าอภิเษกเป็นพระจักรพรรดินีชูงูในจักรพรรดิโกะ-อิชิโจคือ ฟุจิวะระ โนะ อิชิ หลังจากดำรงตำแหน่งเซ็สโชไดเพียงหนึ่งปี มิชินะงะจึงได้สละตำแหน่งให้แก่ฟุจิวะระ โนะ โยะริมิชิ บุตรชายคนโตในค.ศ. 1017 แล้วย้ายไปดำรงตำแหน่ง ไดโจไดจิง มิชินะงะถึงจุดสูงสุดของการเรืองอำนาจในราชสำนักเฮอัง เป็นบิดาของจักรพรรดินีสามพระองค์ บิดาของผู้สำเร็จราชการ และเป็นพระอัยกาของจักรพรรดิและองค์ชายรัชทายาท สุดท้ายในค.ศ. 1021 มิชินะงะได้ส่งบุตรสาวอีกคนหนึ่งคือ ฟุจิวะระ โนะ คิชิ ไปเป็นพระชายาเนียวโงในองค์ชายรัชทายาทอะสึนะงะ ประสูติพระโอรสซึ่งต่อมาคือจักรพรรดิโกะ-เรเซ
ในค.ศ. 1019 มิชินะงะล้มป่วยลงจึงบรรพชาเป็นพระภิกษุ จำพรรษาอยู่ที่วัดโฮโจ-จิ ในเมืองเฮอัง ได้รับชื่อว่า พระภิกษุเกียวคัง แม้ว่ามิชินะงะจะสละตำแหน่งให้แก่บุตรชายคือโยะริมิชิและเป็นพระภิกษุแล้ว แต่ก็ยังคงมีอำนาจในการปกครองอยู่เหมือนเดิมโดยที่ผู้สำเร็จราชการคือโยะริมิชิเป็นเพียงหุ่นเชิด ได้รับฉายาว่า "มิโดะ คัมปะกุ" แปลว่า ผู้สำเร็จราชการท่านที่อยู่วัด พระภิกษุเกียวคังมรณภาพในค.ศ. 1028 ด้วยอายุ 62 ปี
โรเบร์โต กรุซ
โรเบร์โต กรุซ (Roberto Cruz) เกิดเมื่อ 21 พฤศจิกายน พ.ศ. 2484 ที่เมืองบากีโอ ประเทศฟิลิปปินส์ สถิติการชก 44 ครั้ง ชนะ 29 (น็อค 12) เสมอ 3 แพ้ 12
ประวัติ
กรุซขึ้นชกมวยสากลครั้งแรกเมื่อ 10 กุมภาพันธ์ พ.ศ. 2498 แพ้คะแนน เลาเรียโน ญาเรนาส ที่ ฟิลิปปินส์ หลังจากนั้น ได้ขึ้นชกชนะเป็นส่วนใหญ่ กรุซได้ชิงแชมป์ฟิลิปปินส์เฉพาะกาลรุ่นเฟเธอร์เวทเมื่อ 5 มิถุนายน พ.ศ. 2502 ชนะน็อค กิล ฟลอเรส ยก 8 ได้แชมป์ไปครอง และได้ชิงแชมป์จริงเมื่อวันที่ 1 ตุลาคม ปีเดียวกัน ชนะคะแนน เลโอ เอสปีโนซา ได้แชมป์มาครองอีก จากนั้น ขึ้นชกชนะเป็นส่วนใหญ่ และเคยชกชนะน็อค สมพงษ์ พิทักษ์สมุทร ยก 5 ที่ฟิลิปปินส์ด้วย ต่อมา กรุซชิงแชมป์ฟิลิปปินส์รุ่นเวลเตอร์เวท เมื่อ 26 เมษายน พ.ศ. 2504 ชนะคะแนน ร็อกกี้ กาลิงโก ได้แชมป์มาครอง เขาป้องกันแชมป์ไว้ได้ 1 ครั้ง และเคยชกชนะคะแนน มนต์ชัย ร.ฟ.ท. ที่ฟิลิปปินส์ด้วย
ต่อมา กรุซได้ไปชิงแชมป์โลกรุ่นไลท์เวลเตอร์เวท WBA ที่สหรัฐเมื่อ 21 มีนาคม พ.ศ. 2506 ซึ่งกรุซเป็นฝ่ายชกแบตลิง ทอร์เรสลงไปนับแปดถึงสองครั้งในยกแรก ก่อนจะเป็นฝ่ายชนะน็อคในยกนี้ ได้แชมป์โลกมาครอง กรุซขึ้นชกป้องกันแชมป์ครั้งแรกในฟิลิปปินส์เมื่อ 15 มิถุนายน พ.ศ. 2506 กับเอ็ดดี เพอร์กิน ซึ่งกรุซถูกชกลงไปนับแปดในยกแรก ก่อนจะเป็นฝ่ายแพ้คะแนน เสียแชมป์ไป หลังจากนั้น กรุซยังคงขึ้นชกอย่างต่อเนื่อง แต่ไม่ได้ชิงแชมป์โลกอีก เขาขึ้นชกครั้งสุดท้ายเมื่อ 28 กันยายน พ.ศ. 2511 แพ้น็อค เฟล เปดรานซา ยก 3 ที่ฟิลิปปินส์ จากนั้นก็แขวนนวมไป
สงครามกอล
สงครามกอล เป็นชุดการทัพซึ่งจูเลียส ซีซาร์ โปรกงสุลโรมัน เป็นผู้ดำเนินต่อชนเผ่ากอลหลายเผ่า สงครามกินเวลาตั้งแต่ 58 ปีก่อน ค.ศ. ถึง 50 ปีก่อน ค.ศ. จนลงเอยด้วยยุทธการที่อะลีเซียที่เด็ดขาดใน 52 ปีก่อน ค.ศ. ซึ่งชัยชนะอย่างสมบูรณ์ของโรมันส่งผลให้สาธารณรัฐโรมันขยายเหนือทั้งกอล (ประเทศฝรั่งเศสและเบลเยียมในปัจจุบันเป็นหลัก) แม้ว่าเผ่ากอลจะมีความเข้มแข็งทางทหารสูสีกับโรมัน แต่ความแตกแยกภายในทำให้ซีซาร์คว้าชัยได้โดยง่าย และความพยายามของเวอร์ซินเกโทริกซ์ (Vercingetorix) ในการผนึกชาวกอลต่อการบุกครองของโรมันสายเกินไป สงครามนี้ปูทางให้จูเลียส ซีซาร์กลายเป็นผู้ปกครองสาธารณรัฐโรมันแต่ผู้เดียว
แม้ซีซาร์พรรณนาการบุกครองนี้ว่าเป็นการปฏิบัติตัดหน้าข้าศึกและเด็ดขาด แต่นักประวัติศาสตร์ส่วนใหญ่ตกลงว่าสงครามนี้ส่วนใหญ่ต่อสู้เพื่อส่งเสริมอาชีพทางการเมืองของซีซาร์และจ่ายหนี้สินมหาศาลของเขา กระนั้น สงครามกอลยังมีความสำคัญทางทหารอย่างมากต่อชาวโรมัน เพราะโรมันถูกชนเผ่าพื้นเมืองทั้งที่อาศัยอยู่ในกอลและเหนือไปกว่านั้นโจมตีหลายครั้ง การพิชิตกอลทำให้โรมันควบคุมแม่น้ำไรน์ซึ่งเป็นพรมแดนธรรมชาติ จูเลียส ซีซาร์อธิบายสงครามกอลในหนังสือ Commentarii de Bello Gallico (ความเห็นต่อสงครามกอล) ของเขา ซึ่งยังเป็นแหล่งข้อมูลทางประวัติศาสตร์ที่สำคัญที่สุดต่อสงครามนี้
กรดไนตริก
กรดไนตริก หรือ กรดดินประสิว (Nitric acid) เป็นกรดที่มีอันตราย หากสัมผัสจะทำให้เกิดแผลไหม้ขั้นรุนแรง กรดไนตริกนี้ ค้นพบโดยการสังเคราะห์ โดย "Muslim alchemist Jabir ibn Hayyan" ประมาณ ค.ศ. 800 กรดไนตริกบริสุทธ์ 100% (ปราศจากน้ำ) จะเป็นของเหลวที่มีความหนาแน่น 1,552 กิโลกรัม/ลูกบาศก์เมตร และจะเป็นของแข็งที่อุณหภูมิ -42 °C ลูกบาศก์ โดยจะเป็นผลึกสีขาว และจะเดือดที่อุณหภูมิ 83 °C แต่ก็สามารถเดือดในที่ ที่มีแสงสว่าง ทั้ง ๆ ที่อยู่ในอุณหภูมิห้อง
สารประกอบเคมีในกรดไนตริก (HNO3), หรือ อควา ฟอร์ติส (aqua fortis) หรือ สปิริต ออฟ ไนเตอร์ (spirit of nitre) เป็นของเหลวที่กัดกร่อนและไม่มีสี เป็นกรดที่มีพิษที่สามารถทำให้เกิดแผลไฟไหม้อย่างรุนแรง สารละลายที่มีกรดไนตริกมากกว่า 86% เรียกว่า fuming nitric acid และสามารถกัดกร่อนโลหะมีตะกูล ได้ ซึ่งสามารถแบ่งได้เป็น 2 ประเภท คือ ขาว (white fuming nitric acid) และแดง (red fuming nitric acid)
เอพิไมเซียม
เอพิไมเซียม (epimysium) คือชั้นของเนื้อเยื่อเกี่ยวพัน (connective tissue) ที่ทำหน้าที่เป็นเยื่อหุ้มมัดกล้ามเนื้อชั้นนอกสุด
เอพิไมเซียม
ประกอบด้วยเนื้อเยื่อเกี่ยวพันชนิด dense irregular connective tissue ซึ่งเป็นเนื้อเยื่อเกี่ยวพันที่มีการเรียงตัวกันอย่างหนาแน่นและไม่เป็นระเบียบ มารวมกันและห่อหุ้มมัดกล้ามเนื้อทั้งหมดเอาไว้ โดยด้านในเอพิไมเซียมจะประกอบไปด้วย ฟาสสิเคิล หรือกลุ่มของเส้นใยกล้ามเนื้อหลายกลุ่ม โดยแต่ละฟาสสิเคิลก็จะถูกห่อหุ้มด้วย เพอริไมเซียม และด้านในฟาสสิเคิลก็จะประกอบด้วยเส้นใยกล้ามเนื้อหลายๆเส้นมารวมกัน ซึ่งเส้นใยกล้ามเนื้อแต่ละเส้นก็จะมี เอนโดไมเซียม มาห่อหุ้มไว้อีกที
หน้าที่
รวมเนื้อเยื่อเกี่ยวพันของกล้ามเนื้อย่อยๆไว้ด้วยกันทำให้เกิดเป็นมัดกล้ามเนื้อขึ้น และไปยึดกับเทนดอนซึ่งทำหน้าที่ยึดกับกระดูกอีกทีหนึ่ง โดยการหดตัวของมัดกล้ามเนื้อนั้นจะไปดึงส่วนของกระดูกทำให้ร่างกายมีการเคลื่อนไหวเกิดขึ้น
ข้อมูลเพิ่มเติม
epimysium
แพตสัน ดากา
แพตสัน ดากา (เกิด 9 ตุลาคม ค.ศ. 1998) เป็นนักฟุตบอลชาวแซมเบียที่เล่นในตำแหน่งกองหน้าให้กับเลสเตอร์ซิตีและทีมชาติแซมเบีย
Liefering
ดากาย้ายไปเล่นในออสเตรียด้วยการถูกปล่อยยืมตัวให้กับ Liefering จากสโมสรต้นสังกัด คาฟูเซลติก
เร็ดบุลซัลทซ์บวร์ค
ดากาเซ็นสัญญากับเร็ดบุลซัลทซ์บวร์คใน ค.ศ. 2017 เขามีส่วนช่วยให้ทีมชนะเลิศยูฟ่ายูธลีกจากการลงเล่นสองนัดและทำสองประตู ต่อมาในวันที่ 27 พฤศจิกายน ดากาทำประตูในนัดที่พบกับเคงก์ในยูฟ่าแชมเปียนส์ลีก ฤดูกาล 2019–20 ทำให้เขากลายเป็นผู้เล่นชาวแซมเบียคนแรกที่ทำประตูได้ในรอบแบ่งกลุ่มของรายการนี้
วันที่ 18 ธันวาคม ค.ศ. 2019 ดากาขยายสัญญาของเขากับซัลทซ์บวร์คไปจนถึงฤดูร้อนปี 2024 เขาทำ 22 ประตูจากการลงเล่น 24 นัดในฤดูกาล 2019–20
วันที่ 30 กันยายน ค.ศ. 2020 เขาสองประตูช่วยให้ทีมเอาชนะมัคคาบีเทลอาวีฟ 3–1 ในรอบเพลย์ออฟก่อนเข้าสู่ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม
วันที่ 21 พฤษภาคม ค.ศ. 2021 ดากาได้รับรางวัลผู้เล่นยอดเยี่ยมแห่งฤดูกาลของออสเตรียนบุนเดิสลีกาด้วยผลงานการทำ 27 ประตูจากการลงเล่น 28 นัด และมีส่วนช่วยให้สโมสรชนะเลิศลีกเป็นสมัยที่สี่ติดต่อกัน
เลสเตอร์ซิตี
วันที่ 30 มิถุนายน ค.ศ. 2021 ดากาเซ็นสัญญาห้าปีกับเลสเตอร์ซิตีในพรีเมียร์ลีก เขาลงเล่นนัดแรกให้กับสโมสรในฐานะตัวสำรองในเอฟเอคอมมิวนิตีชีลด์ 2021 ที่เลสเตอร์สามารถเอาชนะแชมป์เก่าพรีเมียร์ลีกอย่างแมนเชสเตอร์ซิตีไปได้ 1–0 เมื่อวันที่ 7 สิงหาคม ค.ศ. 2021
ทีมชาติ
ดากาได้รับรางวัลผู้เล่นดาวรุ่งแห่งปี 2017 จากสมาพันธ์ฟุตบอลแห่งแอฟริกา
เกียรติประวัติ
เร็ดบุลซัลทซ์บวร์คชุดเยาวชน
เร็ดบุลซัลทซ์บวร์ค
เลสเตอร์ซิตี
แซมเบีย อายุไม่เกิน 20 ปี
รางวัลส่วนตัว
โยไควอทช์!
โยไควอทช์! เป็นการ์ตูนอนิเมะ ที่มีพื้นฐานจากวิดีโอเกมโยไควอทช์ ที่ผลิตโดยเลเวลไฟฟ์
ประวัติ
เป็นอนิเมะลำดับที่ 3 ของโยไควอทช์ และเป็นภาคต่อของ อนิเมะภาคแรก ที่อามาโนะ เคย์ตะ เป็นตัวเอกหลักของเรื่อง และตัวเนื้อหายังเป็นอนิเมะแก๊กตอนสั้นเหมือนเดิม
ทั้งนี้โยไควอทช์เอลเดอร์ และ โยไคอาร์ค จาก โยไควอทช์ ชาโดว์ไซด์ ก็ปรากฏเรื่องนี้ด้วยเช่นกัน
รัฐลุยเซียนา
ลุยเซียนา (Louisiana, ออกเสียง หรือ ) เป็นรัฐทางใต้ของสหรัฐ ซึ่งมีลักษณะผสมผสานของวัฒนธรรมฝรั่งเศส ซึ่งในรัฐลุยเซียนามีการใช้ภาษาอังกฤษและภาษาฝรั่งเศส เป็นภาษาทางการของรัฐ ถึงแม้ว่าภาษาฝรั่งเศสจะมีใช้เพียงประมาณ 5% เมืองสำคัญของรัฐคือ นิวออร์ลีนส์ เป็นเมืองใหญ่ที่สุดในรัฐ ในขณะที่เมืองหลวงของรัฐคือ แบตันรูช ทีมกีฬาที่มีชื่อเสียงในรัฐได้แก่ นิวออร์ลีนส์เซนต์และนิวออร์ลีนส์ฮอร์เนตส์
ในอดีตรัฐลุยเซียนา เป็นส่วนหนึ่งของอาณานิคมลุยเซียนาของฝรั่งเศส รัฐบาลของสหรัฐ ได้ทำข้อตกลงการซื้อลุยเซียนากับ นโปเลียน โบนาปาร์ต เมื่อปี พ.ศ. 2346 จนได้ดินแดนส่วนนี้มาครอบครอง ชื่อของรัฐ"ลุยเซียนา" มาจากชื่อของหลุยส์ที่ 14 แห่งฝรั่งเศส โดยมีความหมายว่า “ดินแดนของหลุยส์”
ในปี พ.ศ. 2550 ลุยเซียนามีประชากร 4,089,963 คน
ในทุกปี จะมีงานเฉลิมฉลองขนาดใหญ่จัดขึ้นที่นิวออร์ลีนส์ชื่องานว่า มาร์ดิกรา (Mardi Gras) จะมีขบวนพาเหรดและงานรื่นเริงต่าง ๆ โดยจัดในช่วงปลายเดือนกุมภาพันธ์หรือต้นเดือนมีนาคม
ในปี พ.ศ. 2548 พายุเฮอร์ริเคนแคทรีนา ได้ก่อความเสียหายอย่างรุนแรงโดยเฉพาะอย่างยิ่งในเมืองนิวออร์ลีนส์
พรรคประชาภิวัฒน์
พรรคประชาภิวัฒน์ อาจหมายถึง
คะนึงนิจ จักรสมิทธานนท์
คะนึงนิจ จักรสมิทธานนท์ (เกิด 5 พฤศจิกายน พ.ศ. 2529) ชื่อเล่น รถเมล์ เป็นนักแสดงและพิธีกรชาวไทยเชื้อสายจีน
ประวัติ
คะนึงนิจ จักรสมิทธานนท์ เกิดที่โรงพยาบาลกรุงเทพคริสเตียน พื้นเพครอบครัวเป็นชาวตำบลปากน้ำ​ จังหวัดสมุทรปราการ มีพี่น้องทั้งหมด 3 คน บิดาของเธอเคยทำกิจการอู่รถเมล์ เป็นรถประจำทางร่วมบริการสาย 25 ปัจจุบันยกกิจการให้คนอื่นทำต่อ และภายหลังได้ไปทำกิจการปั๊มน้ำมันแทน คะนึงนิจจบการศึกษาชั้นมัธยมศึกษาตอนปลายที่โรงเรียนสตรีสมุทรปราการ แผนกวิทย์-คณิต และปัจจุบันสำเร็จการศึกษาระดับปริญญาตรีจากคณะศิลปกรรมศาสตร์ มหาวิทยาลัยศรีนครินทรวิโรฒ สาขาวิชาเอกออกแบบแฟชั่น (เกียรตินิยมอันดับ 1) คะแนนเฉลี่ยสะสม 3.61
ชีวิตส่วนตัวรถเมล์เคยคบหาดูใจกับ สุริยนต์ อรุณวัฒนกูล โดยคบกันเป็นเวลา 7 ปี ต่อมาได้เลิกรากันเนื่องจากทัศนคติไม่ตรงกัน
ปัจจุบัน คะนึงนิจ สมรสกับ สุเมธ สุวรรณภูษาภรณ์ แฟนหนุ่มนอกวงการ เมื่อวันที่ 28 พฤศจิกายน พ.ศ. 2563
ปัจจุบันมีบุตรชายด้วยกัน 1 คนชื่อ น้องคิด เกิดเมื่อวันที่ 18 ธันวาคม พ.ศ. 2565
ละครซีรีส์
|| พิม
วัดทุงยู
วัดทุงยู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่
วัดทุงยูตั้งวัดเมื่อ พ.ศ. 2119 ได้รับพระราชทานวิสุงคามสีมาเมื่อ พ.ศ. 2516 เดิมชื่อ วัดตุงยู
วัดนี้ปรากฏในโคลงนิราศหริภุญชัย ความว่า
คำว่า ทุยยู ปรากฏในวรรณกรรมและกฎหมายโบราณ หมายถึง ร่มที่เป็นเครื่องประดับยศเจ้านาย วัดทุงยูได้รับการบูรณะและฟื้นฟูจากเจ้าหลวงเชียงใหม่สืบต่อมา เช่นเมื่อ พ.ศ. 2452 เจ้าอินทวโรรสสุริยวงษ์ เจ้าหลวงเชียงใหม่ องค์ที่ 8 โปรดให้สร้างฉัตรและเจดีย์
อาคารเสนาสนะที่สำคัญ ได้แก่ อุโบสถศิลปะล้านนา สร้างด้วยคอนกรีตหินอ่อนลงรักปิดทอง เครื่องบนมีช่อฟ้าใบระกา ทำด้วยไม้สักปิดทองที่ได้รับการบูรณะใหม่ โก่งคิ้วเป็นรูปโค้งไม่มีรวงผึ้งหน้าบันประดับปูนปั้นลวดลายเครือเถาประดับกระจกอังวะ ภายในมีภาพจิตรกรรมฝาผนัง ศาลาการเปรียญ กุฏิสงฆ์ วิหารทรงล้านนา และเจดีย์ทรงกลม แต่เดิมเป็นแบบล้านนาตั้งบนเรือนธาตุ ต่อมาได้รับการบูรณะโดยเป็นรูปแบบอิทธิพลทรงพม่า–มอญ
กล้ามเนื้อเทมโพราลิส
กล้ามเนื้อเทมโพราลิส (temporal muscle, tempolaris muscle) เป็นกล้ามเนื้อรูปพัดที่มีความกว้างมาก ลักษณะค่อนข้างบางแต่มีความแข็งแรง มีคกล้ามเนื้อที่เกี่ยวข้องกับการเคี้ยว คลุมอยู่บนกระดูกที่มีชื่อว่า temporal bone หรือ กระดูกขมับ
หน้าที่
ช่วยยกกระดูกขากรรไกรล่าง (mandible) เมื่อมีการเคี้ยวอาหาร ซึ่งกล้ามเนื้อเทมโพราลิสนั้นถูกควบคุมโดยเส้นประสาทที่มีชื่อว่า mandibular nerve (V3)
รอยัลรัมเบิล (2011)
รอยัลรัมเบิล (2011) เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ หรือ ดับเบิลยูดับเบิลยูอี จัดขึ้นหลังศึกทีแอลซี: เทเบิล แลดเดอร์ แอนด์ แชร์ (2010) วันที่ 30 มกราคม ค.ศ. 2011 ในสนามทีดี การ์เดน ในเมือง บอสตัน, รัฐแมสซาชูเซตส์ สหรัฐอเมริกา ในรอยัลรัมเบิลปีนี้ได้มีการเพิ่มจำนวนนักมวยปล้ำจากทั้งหมด 30 คน เป็น 40 คน
สำหรับประเทศไทย ศึกรอยัลรัมเบิล (2011) มีออกอากาศทาง ทรูวิชั่นส์ ช่อง ทรูสปอร์ต ในวันอาทิตย์ที่ 13 กุมภาพันธ์ 2011 ซึ่งช้ากว่าสหรัฐอเมริกาถึง 2 สัปดาห์
เบื้องหลัง
ในศึกรอว์ที่ผ่านมาได้มีการคัดเลือกนักมวยปล้ำ ในแมทช์กรงเหล็ก เพื่อที่จะเป็นผู้ท่าชิงอันดับ 1 ที่จะไปชิงแชมป์ WWE กับ เดอะ มิซ มีนักมวยปล้ำที่เข้าร่วมการแข่งขันอยู่ 3 คน ได้แก่ เวด บาร์เร็ตต์, คิง เชมัส และ แรนดี ออร์ตัน ผลปรากฏว่า แรนดี ออร์ตัน ชนะและได้เป็นผู้ท่าชิงอันดับ 1 ที่จะไปชิงแชมป์ WWE กับ เดอะ มิซ ในทางด้านของ เอดจ์ ซึ่งจะต้องป้องกันแชมป์โลกเฮฟวี่เวท กับ ดอล์ฟ ซิกก์เลอร์ โดยถ้า เอดจ์ใช้ท่าสเปียร์ ซิกก์เลอร์ ก็จะเป็นแชมป์ทันที ซึ่งก่อนหน้านี้ ในศึก สแมคดาวน์ ดอล์ฟ ซิกก์เลอร์ ก็ต้องเสีย แชมป์อินเตอร์คอนติเนนทัล ให้กับ โคฟี คิงส์ตัน แต่ในคืนเดียวกัน ดอล์ฟ ซิกก์เลอร์ ก็สามารถชนะในแมตช์ 4 เส้า ได้เป็นผู้ท้าชิงอันดับ 1 ในการชิงแชมป์โลกเฮฟวี่เวท กับ เอดจ์
แมตช์การปล้ำรอยัลรัมเบิล
นักมวยปล้ำ 2 คนแรก ที่เข้ามาในแมตช์นี้ คือ ซีเอ็ม พังก์ และ แดเนียล ไบรอัน ตารางนี้ คือลำดับนักมวยปล้ำที่เข้าแข่งขัน ทั้ง 40 คน และผู้ที่โดนเหวี่ยงออก
รายชื่อผู้ที่เข้าร่วมแมตช์ รอยัลรัมเบิล 40 คน
The Miz was not a participant in the Royal Rumble match.
แมงปอ ชลธิชา
ชลธิชา ทองแดง (ชื่อเดิม : ชลธิชา เสงี่ยมลักษณ์) (ชื่อเล่น แมงปอ, เกิด 12 พฤษภาคม 2526) หรือชื่อในวงการคือ แมงปอ ชลธิชา เป็นนักร้องเพลงลูกทุ่งหญิงชาวไทยสังกัดนพพร ซิลเวอร์โกลด์ มีผลงานเพลงที่เป็นรู้จักเป็นจำนวนมาก อาทิ ตามหาสมชาย, ท้ารัก, แมงปอล้อรัก, สาว 16, นางสาวแนนซี่, จอห์นนี่ที่รัก, นักรบนิรนาม, หนูอยากโดนอุ้ม เป็นต้น
ประวัติ
แมงปอ ชลธิชา หรือในช่วงหนึ่งเคยใช้ชื่อ ชลธิชา เสงี่ยมลักษณ์, ชลธิชา ทองแดง และ พิมพ์พัชชา ทองแดง ตามลำดับ เกิดเมื่อวันพฤหัสบดีที่ 12 พฤษภาคม พ.ศ. 2526 เป็นชาวอำเภอบ้านไผ่ จังหวัดขอนแก่น แมงปอเป็นบุตรสาวของนายขวัญชัย และ นางพิศมัย ทองแดง เธอเป็นบุตรสาวคนโตในจำนวนพี่น้อง 2 คน จบการศึกษาระดับปริญญาตรีคณะนิเทศศาสตร์ มหาวิทยาลัยกรุงเทพ ในวัยเด็กแมงปอต้องย้ายที่อยู่จากจังหวัดขอนแก่น ไปจังหวัดชลบุรี จังหวัดนนทบุรี และจังหวัดพระนครศรีอยุธยา และยังต้องช่วยพ่อแม่ทำงานและดูแลน้องชายคนเล็ก
แมงปอเริ่มมีความสนใจทางด้านการร้องเพลงตั้งแต่ช่วงวัยเด็ก ซึ่งเธอก็ได้ฝึกร้องเพลงด้วยเองมาโดยตลอด จนเมื่ออายุ 14 ปี เธอได้บอกกับทางครอบครัวว่าเธออยากเป็นนักร้อง และอยากประกวดร้องเพลง ซึ่งทางครอบครัวก็สนับสนุนเธอเต็มที่ จนคุณพ่อของเธอได้พาไปพบกับ คุณแม่พัชรี เสงี่ยมลักษณ์ ซึ่งเป็นคุณแม่ของ สายใจ วลี นักร้องลูกทุ่ง และได้ร้องเพลงให้คุณแม่พัชรีได้ฟัง จากนั้นจึงเป็นจุดเริ่มต้นการประกวดร้องเพลงในเวลาต่อมา แมงปอประกวดร้องเพลงเวทีแรก ที่ฟาร์มจระเข้ จังหวัดสมุทรปราการ แต่ไม่ได้รับรางวัล ถือเป็นการชิมลางประกวดร้องเพลงครั้งแรกในชีวิตของเธอเอง
ต่อมาทางคุณแม่พัชรีจึงชักชวนเธอมาแสดงละคร จนทำให้เธอได้เป็นนักแสดงประกอบเรื่อง "นางเอกหลังบ้าน" ออกอากาศทางช่อง 7 โดยเธอรับบทเป็นแม่ค้าขายส้มตำ คู่กับน้อย โพธิ์งาม ซึ่งต่อมาทางคุณพ่อของแมงปอได้นำเทปที่อัดเสียงร้องเพลงของแมงปอไว้ นำมาให้น้อย โพธิ์งาม ได้ฟัง ซึ่งแม่น้อยยังได้เอ่ยปากชมว่าเธอเสียงดีมาก และได้แนะนำให้แมงปอส่งเทปเดโม่ของเธอไปให้กับบริษัท นพพร ซิลเวอร์โกลด์ หลังจากนั้นเธอจึงตัดสินใจส่งเทปเดโม่ไปที่บริษัท เพียงเวลาไม่นาน แมงปอก็ได้เซ็นสัญญาเป็นนักร้องกับทางค่าย และเป็นนักร้องที่อายุน้อยที่สุดในค่าย ณ เวลานั้นอีกด้วย ในวัย 16 ปี
งานเพลง
พ.ศ. 2543 แมงปอมีผลงานอัลบั้มชุดแรก ภายใต้สังกัดนพพร ซิลเวอร์โกลด์ ในชื่ออัลบั้มว่า “แมงปอ ชลธิชา สาว 16” อัลบั้มนี้เพลงส่วนมาก เป็นการนำเพลงเก่ามาร้องและทำดนตรีใหม่ ประกอบกับแนวเพลงยังไม่ชัดเจน จึงทำให้ยังไม่เป็นที่รู้จักในวงการเพลงลูกทุ่งมากนัก
พ.ศ. 2545 กับอัลบั้มชุดที่ 2 “หนูกลัวตุ๊กแก” ซึ่งออกมาอย่างต่อเนื่อง มีเพลงฮิตอย่าง หนูกลัวตุ๊กแก, สาวนครชัยศรี , รักน้องไม่ต้องกลัวไฟแนนซ์ , หม้ายขันหมาก , ขอบคุณความสบาย เป็นต้น ซึ่งในอัลบั้มชุดนี้ก็ประสบความสำเร็จมากกว่าชุดแรก
พ.ศ. 2546 อัลบั้มชุดที่ 3 ตามหาสมชาย มีเพลงฮิตเกือบทั้งอัลบั้มอย่าง ตามหาสมชาย, คอยรักหนุ่มตังเก , คำเตือนของแม่ , ทำดีปีเดียว , ไม่ชัวร์อย่าโชว์ , อย่าเล่นของ , ดูใจกันก่อน เป็นต้น แมงปอโด่งดังสุดขีดในอัลบั้มชุดนี้ มียอดจำหน่ายเทปมากถึง 1,000,000 ตลับ สร้างปรากฏการณ์ที่มียอดจำหน่ายสูงที่สุด ของค่ายนพพร ซิลเวอร์โกลด์และยังไม่มีศิลปินท่านไหนในค่ายนพพรมาลบล้างสถิตินี้ได้ ส่งผลให้เธอเป็นเบอร์ 1 ของค่ายนพพร ตั้งแต่บัดนั้นเป็นต้นมา
พ.ศ. 2547 อัลบั้มชุดที่ 4 นางสาวแนนซี่ มีเพลงฮิตอย่าง นางสาวแนนซี่, สมชายเปลี่ยนไป , หนูอยากโดนอุ้ม , รักเก้อเพราะก้อนอิฐ , สาบานก่อนบวช , อย่าหลอกกันนะ เป็นต้น แมงปอกลับมาโด่งดังอีกครั้ง เพราะแนวเพลงเป็นเพลงลูกทุ่ง เพลงเต้น ที่เป็นเอกลักษณ์ของแมงปอ แถมเนื้อหาเพลงยังฟังได้ทุกเพศทุกวัย กับเพลง หนูอยากโดนอุ้ม กับ สมชายเปลี่ยนไป ที่โดนใจแฟนเพลงเป็นอย่างมาก อัลบั้มนี้ประสบความสำเร็จสูงสุด มียอดขายล้านตลับเช่นเคย ส่งผลให้เธอเป็นเสาหลักหารายได้ให้กับค่าย เป็นต้นมา
พ.ศ. 2549 อัลบั้มชุดที่ 5 แม่ครัวหัวไข่ อัลบั้มชุดนี้เปิดตัวกับภาพลักษณ์ ที่ดูสนุกสนานน่ารัก มีเพลงฮิตอย่าง แม่ครัวหัวไข่, รอรักหนุ่ม อ.บ.ต. , พี่หลวงอย่างวงน้อง, ตามล่าชายลวง เป็นต้น
พ.ศ. 2550 อัลบั้มชุดที่ 6 แมงปอล้อรัก มีเพลงฮิตอย่าง สาวลูกทุ่ง, แมงปอล้อรัก , สาวใต้ใจดี , ได้ข่าวว่าแฟนทิ้ง เป็นต้น อัลบั้มชุดนี้ได้รับความนิยมพอสมควร
พ.ศ. 2551 อัลบั้มชุดที่ 7 ท้ารัก แมงปอกลับมาโด่งดังอีกครั้งในอัลบั้มชุดนี้ มีเพลงฮิตอย่าง ท้ารัก, ชอบคนมีตังค์ ฯลฯ เป็นต้น ปรับเปลี่ยนแนวเพลงให้มีกลิ่นอายของเพลงแดนซ์และซาวด์เพลงเกาหลีมาผสมอยู่ด้วยโดยเฉพาะเพลง ท้ารัก แถมเสื้อผ้าหน้าและแดนซ์เซอร์เสื้อผ้าที่อลังการ
พ.ศ. 2552 อัลบั้มชุดที่ 8 จอนห์นี่ที่รัก มีเพลงฮิตอย่าง นักรบนิรนาม, โอโฮ้บางกอก , จอนห์นี่ที่รัก ซึ่งเป็นการนำเพลงของบุษบา อธิษฐานมาเรียบเรียงใหม่ ซึ่งก็ประสบความสำเร็จอย่างสูง ส่งผลให้เพลง นักรบนิรนามหรือเพลงอื่นๆ ถูกนำไปประกวดอยู่บ่อยครั้ง
พ.ศ. 2554 อัลบั้มชุดที่ 9 เริ่ดด่ะ เป็นอัลบั้มชุดสุดท้ายกับค่ายนพพร ซิลเวอร์โกลด์ ด้วยนโยบายของค่ายในขณะนั้นที่เน้นทำเพลงใหม่ในแต่ละอัลบั้มประมาณ 2-4 เพลง ส่วนเพลงที่เหลือในอัลบั้มจะเป็นการนำเพลงเก่ามารวมไว้ จึงทำให้อัลบั้มนี้มีเพลงใหม่เพียง 3 เพลงเท่านั้น ประจวบเหมาะกับช่วงที่สัญญาของแมงปอใกล้สิ้นสุดลง ทำให้ไม่ได้มีการโปรโมทมากมาย จึงไม่ประสบความสำเร็จเท่าที่ควร
พ.ศ. 2565 แมงปอ ชลธิชา ได้ตัดสินใจกลับมาออกเพลงอีกครั้งในรอบ 4 ปี กับเพลง “ป๋าเปย์นะคะ” ที่ได้ร่วมงานกับทางค่ายเพลง X5 Entertainment โดยเป็นผลงานแรกหลังจากที่เธอทำการเซ็นสัญญากับทางค่ายเพลง X5 Entertainment ซึ่งเป็นการกลับมาเป็นศิลปินที่มีสังกัดอีกครั้งในรอบ 5 ปี
พ.ศ. 2566 เพลงของแมงปอ ชลธิชา ที่ได้ทำไว้กับทางนพพรซิลเวอร์โกลด์ได้เริ่มทยอยปล่อยขายแบบ Digital Download และมีให้บริการบน Streaming อย่างเช่น Spotify, Apple Music หรือ Joox อีกด้วย โดยอัลบั้มแรกที่ถูกปล่อยแบบ Digital คืออัลบั้ม "หนูกลัวตุ๊กแก"
ชีวิตส่วนตัว
แมงปอ ชลธิชา เคยสมรสกับ อนุทัศน์ ศรีสวัสดิ์ (ไอซ์) อย่างเงียบๆ ที่สตูดิโอนพพรซิลเวอร์โกลด์ เมื่อ วันที่ 10 สิงหาคม พ.ศ. 2551 ก่อนจะแยกทางกันอยู่ ในปี พ.ศ. 2553 แต่ในต้นปี พ.ศ. 2560 ได้ประกาศผ่านเฟซบุกส่วนตัวว่า ได้ตั้งครรภ์แล้วกับแฟนหนุ่มที่อยู่กินกันมา 2 ปี คือ ปิยะพงษ์ จำปาเฟื่อง (บิ๊ก) โดยไม่คิดจะจัดงานวิวาห์กันเพราะต้องการจะเก็บเงินไว้ให้ลูก
อัลบั้มเดี่ยว
อัลบั้มเดี่ยวของแมงปอ ชลธิชาทุกอัลบั้มวางขายภายใต้สังกัด นพพร ซิลเวอร์โกลด์
ภาพยนตร์
ภาพยนตร์ที่กล่าวมาด้านล่าง เป็นภาพยนตร์วีซีดี ที่ผลิตโดยบริษัท นพพร ซิลเวอร์โกลด์ จำกัด ไม่ได้ฉายทางโรงภาพยนตร์แต่อย่างใด ซึ่งออกวางจำหน่ายในรูปแบบวีซีดี และดีวีดี นอกจากนี้ยังเคยฉายทางช่อง 7 อีกด้วย นอกเหนือจากภาพยนตร์ที่วางจำหน่าย ทางสังกัดยังทำอัลบั้มเพลงประกอบภาพนตร์ในช่วงไล่เลี่ยกับการออกวีซีดีภาพยนตร์
ประยูรศักดิ์ เมืองสุรินทร์
ประยูรศักดิ์ เมืองสุรินทร์ หรือ ประยูร สุทธิ เป็นนักมวยสากลชาวไทยรุ่นซูเปอร์ฟลายเวท ชาวจังหวัดบุรีรัมย์ เกิดเมื่อ 10 พฤศจิกายน พ.ศ. 2506 สถิติการชก 26 ครั้ง ชนะ 19 (น็อค 13) แพ้ 7
ประวัติ
ประยูรศักดิ์เริ่มฝึกมวยไทยครั้งแรกกับพี่ชายที่เป็นนักมวยชื่อยงยุทธ ศิษย์เดชา ขึ้นชกตามเวทีมวยแถวบ้านเกิดในชื่อ "ไก่ป่า ลูกตาแพ้ว" จน พ.ศ. 2524 จึงตามสำราญศักดิ์ เมืองสุรินทร์ นักมวยบ้านเดียวกันเข้ามาอยู่ที่ค่ายเมืองสุรินทร์ของสนอง รักวานิช สนองเห็นว่าประยูรศักดิ์เป็นมวยหมัก ออกหมัดได้ดี จึงให้ชกมวยสากลหวังจะปั้นให้เป็นแชมป์โลกเช่นเดียวกับแสนศักดิ์ เมืองสุรินทร์
ประยูรศักดิ์ชกมวยสากลได้ 9 ครั้ง ก็ถูกทาบทามให้ไปชกนอกรอบกับคิม ซุลโฮ อดีตแชมป์โลกชาวเกาหลีใต้ ผลปรากฏว่าประยูรศักดิ์เป็นฝ่ายชนะคะแนนได้อย่างขาดลอย ทำให้มีชื่อเสียงเป็นที่รู้จักในทันที เมื่อกลับมาเมืองไทย ประยูรศักดิ์ยังแสดงฝีมือได้อย่างยอดเยี่ยมจนได้ครองแชมป์เวทีมวยราชดำเนินรุ่นซูเปอร์ฟลายเวท ชนะน็อคภาคใต้ ลิโพวิตันดี ยก 2 จึงได้มีโอกาสไปชิงแชมป์โลกรุ่นซูเปอร์ฟลายเวท IBF ที่ว่างที่เกาหลีใต้ผลปรากฏว่าประยูรศักดิ์ แพ้น็อคชุน จูโด ยก 12 ไม่ได้ครองแชมป์ ซ้ำเมื่อกลับมาชกในเมืองไทย กลับแพ้น็อคเอลลี่ ปิกัล (ต่อมากลายเป็นแชมป์โลกคนแรกของอินโดนีเซีย) ยก 1 จึงถูกปลดจากตำแหน่งแชมป์เวทีมวยราชดำเนิน
ประยูรศักดิ์ไปป้องกันแชมป์ OPBF ครั้งแรกที่อินโดนีเซีย ชนะน็อค มาร์ติน คาซังเก้ ยก 11 จึงได้รับเชิญให้ไปชิงแชมป์โลกรุ่นซูเปอร์แบนตั้มเวท IBF ที่เกาหลีใต้อีกครั้ง แต่ไม่สำเร็จอีกเมื่อประยูรศักดิ์แพ้น็อคเซือง ฮุนลี ยก 9 เมื่อกลับมาเมืองไทยประยูรศักดิ์ขึ้นชกป้องกันแชมป์ OPBF กับ ชุง ฮียัง ประยูรศักดิ์ชกชุงจนแตกและถูกจับแพ้ในยกที่ 7 ฝ่ายเกาหลีใต้ประท้วงว่า ชุงแตกเพราะอุบัติเหตุที่ถูกต้องต้องรวมคะแนนตามกติกาเพราะขณะนั้นคะแนนของชุงนำอยู่ ทาง OPBF รับคำร้องของฝ่ายเกาหลีใต้ประกาศกลับคำตัดสิน ทำให้ประยูรศักดิ์ถูกปลด
ยูโรเปียนคัพ นัดชิงชนะเลิศ 1982
ยูโรเปียนคัพ รอบชิงชนะเลิศ 1982 แข่งขันเมื่อวันที่ 26 พฤษภาคม ค.ศ. 1982 ผู้ชนะ ฟุตบอลลีก แอสตัน วิลลา เอาชนะ บาเยิร์น มิวนิค ผู้ชนะ บุนเดิสลีกา 1-0 ที่ De Kuip ใน เมือง รอตเตอร์ดัม ประเทศเนเธอร์แลนด์ คว้าแชมป์ถ้วยยุโรปเป็นครั้งแรกและครั้งเดียวของสโมสรและสานต่อความสำเร็จทีมจากอังกฤษที่คว้าแชมป์รายการนี้เป็นครั้งที่ 6 ติดต่อกันและเป็นทีมสุดท้ายของฝั่งอังกฤษ
ข้อมูล
มันแสดงถึงความสำเร็จอย่างมากในฤดูกาลแรกของเขาในฐานะผู้จัดการทีมสำหรับ โทนี่ บาร์ตัน เขาเข้ารับตำแหน่งผู้จัดการทีมวิลล่าก่อนรอบก่อนรองชนะเลิศหลังจากการลาออกของอดีตผู้จัดการทีมวิลล่าซึ่งพาทีมคว้าแชมป์ ฟุตบอลลีก ในฤดูกาล 1980-81, รอน ซอนเดอร์ส
เชช็อน
เชช็อน (제천시; ) เป็นนครที่ตั้งอยู่ทางตะวันออกเฉียงเหนือของจังหวัดชุงช็องเหนือ ประเทศเกาหลีใต้ เมืองนี้เป็นชุมทางของทางรถไฟหลายสาย ได้แก่ สายชุงอัง สายชุงบุก และสายแทแบ็ก เชช็อนมีสภาพแวดล้อมที่สวยงามและสถานที่ท่องเที่ยวหลายแห่ง เช่น อ่างเก็บน้ำอึยริมจี ทะเลสาบช็องพุง และศูนย์ทรัพย์สินทางวัฒนธรรมช็องพุง นอกจากนี้ยังเป็นที่ตั้งของมหาวิทยาลัยเซ-มย็อง
ชื่อเมืองมาจากคำภาษาเกาหลี เช ซึ่งหมายถึง "เขื่อน" และ ช็อน  ซึ่งหมายถึง "แม่น้ำ"
ภูมิอากาศ
เชช็อนมีภูมิอากาศแบบชื้นภาคพื้นทวีปที่ได้รับอิทธิพลจากลมมรสุม (เคิพเพิน: Dwa) โดยมีฤดูหนาวที่หนาวเย็นและแห้งแล้ง และฤดูร้อนที่ร้อนและมีฝนตกชุก
เมืองแฝดและเมืองพี่น้อง
เชช็อนเป็นเมืองแฝดกับ
คมภิญญ์ เข็มกำเนิด
คมภิญญ์ เข็มกำเนิด (เกิดวันที่ 17 กันยายน พ.ศ. 2508) เป็นผู้กำกับภาพยนตร์ชาวไทย โดยเคยกำกับภาพยนตร์แอนิเมชันเรื่อง ก้านกล้วย
ประวัติ
คมภิญญ์ เข็มกำเนิด สำเร็จการศึกษาจากโรงเรียนสวนกุหลาบวิทยาลัยและคณะมัณฑนศิลป์ มหาวิทยาลัยศิลปากร และศึกษาต่อระดับปริญญาตรีสาขาวิชาศิลปกรรมศาสตร์ (Bachelor of Fine Arts) ด้านการทำภาพเคลื่อนไหวของตัวละคร ที่สถาบันศิลปศาสตร์แคลิฟอร์เนีย สหรัฐ นอกจากนี้ เขาเคยร่วมงานในการ์ตูนแอนิเมชันชื่อดังของดิสนีย์และบลูสกายสตูดิโออย่าง ทาร์ซาน, ไอซ์เอจ และแอตแลนติส
หอยสังข์ยักษ์ออสเตรเลีย
หอยสังข์ยักษ์ออสเตรเลีย (Australian trumpet, False trumpet; ) เป็นมอลลัสคาในชั้นหอยฝาเดียว (Gastopoda)
เป็นหอยสังข์ที่มีขนาดใหญ่มาก โดยอาจยาวได้ถึง 91 เซนติเมตร มีน้ำหนักกว่า 18 กิโลกรัม และเป็นเพียงชนิดเดียวเท่านั้นที่อยู่ในสกุล Syrinx นับเป็นหอยฝาเดียวที่มีขนาดใหญ่ที่สุดในโลก
มีปากที่ใหญ่ขนาดที่สามารถนำเด็กทารกไปวางนอนในนั้นได้ เป็นหอยชนิดที่พบเฉพาะพรมแดนทางทะเลระหว่างอินโดนีเซียและออสเตรเลียเท่านั้น มีเปลือกภายนอกสีเหลืองออกทอง
ซึ่งหอยสังข์ชนิดนี้ สันนิษฐานว่าเป็นต้นกำเนิดของวรรณคดีไทยเรื่อง สังข์ทอง สันนิษฐานว่าได้รับอิทธิพลมาจากนิทานพื้นบ้านของชวา ที่มีเนื้อเรื่องคล้ายคลึงกัน ในยุคต้นรัตนโกสินทร์
ความลำบากใจของนักโทษ
ความลำบากใจของนักโทษ (prisoner's dilemma) เป็นปัญหาพื้นฐานในทฤษฎีเกมซึ่งแสดงให้เห็นว่าเหตุใดคนสองคนจึงอาจไม่ร่วมมือกันแม้ว่าทั้งสองจะได้รับผลประโยชน์มากที่สุดในการร่วมมือกันนั้น เดิมปัญหาดังกล่าวคิดขึ้นโดยเมอร์ริลล์ ฟลัด และเมลวิน เดรชเชอร์ ซึ่งกำลังทำงานอยู่ที่ RAND ในปี ค.ศ. 1950 อัลเบิร์ต ดับเบิลยู. ทักเกอร์ทำให้เกมดังกล่าวเป็นระเบียบแบบแผนด้วยการกำหนดโทษจำคุกและให้ชื่อว่า "ความลำบากใจของนักโทษ"
ตัวอย่างคลาสสิกของความลำบากใจของนักโทษมีดังนี้ ผู้ต้องสงสัยสองคนถูกตำรวจจับกุม ตำรวจมีหลักฐานไม่เพียงพอที่จะพิสูจน์ว่ามีความผิด ตำรวจแยกผู้ต้องสงสัยทั้งคู่ออกจากกัน และเสนอข้อเสนอเดียวกันแก่ผู้ต้องสงสัยทั้งคู่ หากคนหนึ่งให้การเป็นพยานต่ออีกคนหนึ่ง (แปรพักตร์) และอีกคนหนึ่งยังคงไม่ให้การ (ร่วมมือ) ผู้แปรพักตร์จะถูกปล่อยตัวไปแต่ผู้สมคบคิดที่ไม่ให้การจะได้รับโทษจำคุกเต็มหนึ่งปี หากทั้งคู่ไม่ให้การ นักโทษทั้งสองจะถูกตัดสินจำคุกเพียงหนึ่งเดือนด้วยข้อหาเล็กน้อย หากทั้งสองให้การ แต่ละคนจะได้รับโทษสามเดือน นักโทษแต่ละคนต้องเลือกที่จะทรยศอีกฝ่ายหนึ่งหรือปฏิเสธที่จะให้การ แต่ละคนต่างก็รู้ว่าอีกฝ่ายหนึ่งไม่อาจรู้ได้ถึงการทรยศก่อนการสืบสวนจะสิ้นสุด นักโทษควรทำอย่างไร
หากผู้เล่นแต่ละคนต่างสนใจลดเวลาในการถูกจำคุกลงให้เหลือน้อยที่สุด เช่นนั้นแล้วความลำบากใจของนักโทษก็จะเป็นเกมที่มีผลรวมไม่เป็นศูนย์ซึ่งผู้เล่นทั้งสองอาจร่วมมือกันหรือแปรพักตร์จากผู้เล่นอีกคนหนึ่ง ในเกมนี้ เช่นเดียวกับทฤษฎีเกมส่วนมาก ผู้เล่นแต่ละคน (นักโทษ) ต่างก็ต้องการให้ตนเองได้รับผลประโยชน์มากที่สุด โดยไม่คำนึงถึงผลประโยชน์ของผู้เล่นอีกคนหนึ่ง สมดุลเฉพาะของเกมนี้คือ สภาวะเลวกว่าอุตมภาพแบบพาเรโต (Pareto-suboptimal solution) นั่นคือ ทางเลือกนำให้ผู้เล่นทั้งสองเลือกที่จะแปรพักตร์ทั้งคู่ ถึงแม้ว่าผู้เล่นแต่ละคนจะได้รับผลประโยชน์มากกว่าหากทั้งสองรวมมือกัน
ในรูปแบบคลาสสิกของเกมนี้ การแปรพักตร์เป็นกลยุทธ์เด่นเหนือกว่าการร่วมมือกัน ดังนั้นสมดุลที่เป็นไปได้ของเกมนี้คือผู้เล่นทุกคนเลือกจะแปรพักตร์ ไม่ว่าผู้เล่นอีกฝ่ายจะเลือกอะไร แต่ผู้เล่นจะได้รับผลประโยชน์สูงสุดโดยการเลือกแปรพักตร์ เพราะว่าในสถานการณ์ใด ๆ การเลือกแปรพักตร์ได้ประโยชน์มากกว่าจะร่วมมือกัน ผู้เล่นทุกคนจึงเลือกแปรพักตร์ และผลที่ได้ก็จะออกมาเท่ากัน
กลยุทธ์สำหรับความลำบากใจของนักโทษคลาสสิก
ความลำบากใจของนักโทษแบบคลาสสิกสามารถสรุปได้ดังนี้
ลองจินตนาการดูว่าคุณเป็นผู้เล่น ก หากผู้เล่น ข ตัดสินใจปฏิเสธจะให้การเกี่ยวกับอาชญากรรม คุณก็จะได้ผลประโยชน์มากกว่าหากคุณสารภาพ เพราะคุณจะถูกปล่อยตัวเป็นอิสระ เช่นเดียวกัน หากผู้เล่น ข สารภาพ คุณก็จะได้รับผลประโยชน์มากกว่าถ้าคุณสารภาพ เพราะคุณจะได้รับโทษเพียง 3 เดือน แทนที่จะเป็น 1 ปี จากมุมมองนี้ ไม่ว่าผู้เล่น ข จะเลือกอะไร ผู้เล่น ก ก็จะได้รับผลประโยชน์มากกว่าถ้าสารภาพ มีผู้กล่าวว่าการสารภาพ (แปรพักตร์) เป็นกลยุทธ์เด่นของเกมนี้
หากคุณเป็นนักโทษ ก คุณสามารถกล่าวได้ว่า "ไม่ว่านักโทษ ข จะเลือกอย่างไร ผม/ดิฉันก็จะได้เปรียบถ้าจะสารภาพกว่าเลือกที่จะไม่ให้การ ดังนั้น เพื่อเห็นแก่ตัวผม/ดิฉันเอง ผม/ดิฉันควรจะสารภาพ" อย่างไรก็ตาม หากผู้เล่นอีกคนหนึ่งทำแบบเดียวกัน คือ ทั้งสองคนเลือกจะสารภาพ แล้วทั้งสองก็จะได้รับโทษมากกว่าที่คุณและอีกฝ่ายหนึ่งจะได้รับหากเลือกที่จะไม่ให้การทั้งคู่ นั่นคือ การตัดสินใจที่ดูเหมือนว่าจะให้ประโยชน์แก่ตนเองมากที่สุดกลับไม่ได้ให้ผลประโยชน์ที่ดีที่สุด ดังนั้นจึงกลายเป็นที่มาของความลำบากใจ ในทฤษฎีเกมนี้เป็นตัวอย่างเกมที่มีผลรวมไม่เป็นศูนย์ว่า สมดุลของแนชไม่จำเป็นจะต้องเป็นอุตมภาพของพาเรโต
แต่แม้ว่าพวกเขาไม่ได้รับอนุญาตให้สื่อสารระหว่างกัน หากนักโทษต่างก็เชื่อมั่นในตัวอีกฝ่าย ทั้งสองก็สามารถเลือกที่จะไม่ให้การได้ ซึ่งจะลดโทษแก่พวกเขาทั้งสอง
รูปแบบทั่วไป
รูปแบบทั่วไปของเกมได้ถูกใช้บ่อยครั้งในเศรษฐศาสตร์ทดลอง ตัวอย่างเกมเป็นดังนี้ มีผู้เล่นสองคนกับนายธนาคาร ผู้เล่นแต่ละคนมีไพ่คนละสองใบ ใบหนึ่งมีคำว่า "ร่วมมือ" ส่วนอีกใบหนึ่งมีคำว่า "แปรพักตร์" ผู้เล่นแต่ละคนหมอบไพ่หนึ่งใบไว้ตรงหน้านายธนาคาร ผู้เล่นแต่ละฝ่ายไม่มีโอกาสรู้ล่วงหน้าเลยว่าอีกฝ่ายหนึ่งหมอบไพ่อะไร (อันที่จริงเปิดไพ่ก็ไม่ได้มีผลกระทบต่อการวิเคราะห์กลยุทธ์เด่นแต่อย่างใด) ในตอนท้ายของรอบ นายธนาคารหงายหน้าไพ่ทั้งคู่และจ่ายค่าตอบแทนตามนั้น
กำหนดให้มีผู้เล่นสองคน "แดง" และ "น้ำเงิน" หากผู้เล่นแดงแปรพักตร์และผู้เล่นน้ำเงินร่วมมือ ผู้เล่นแดงจะได้รับผลประโยชน์จากการแปรพักตร์นั้น 5 แต้ม ขณะที่ผู้เล่นน้ำเงินได้รับผลประโยชน์ 0 แต้ม หากผู้เล่นทั้งสองร่วมมือกันจะได้รับรางวัลแห่งความร่วมมือคนละ 3 แต้ม หากผู้เล่นทั้งสองแปรพักตร์ ทั้งสองจะได้รับผลประโยชน์เพียงคนละ 1 แต้ม ตารางผลลัพธ์เป็นดังนี้
หากจำกัดความด้วยคำว่า "แพ้" หรือ "ชนะ" ตารางจะดูเหมือนแบบนี้
ชิคาโก แอล สายสีม่วง
สายสีม่วง เป็นส่วนหนึ่งขององค์การขนส่งชิคาโก เป็นเส้นทางที่อยู่เหนือสุดของระบบ ในเดือนกันยายน ค.ศ. 2012 มีจำนวนผู้โดยสาร 45,036 คนต่อวัน ให้บริการในวันธรรมดา เวลา 4.30-1:45 น. วันเสาร์ 5.05-2.15 น. และวันอาทิตย์ 6.05-1.45 น. เส้นทางนี้รู้จักกันโดยทั่วไปในชื่อ สายอีวานสโตน
Station listing
Between Clark/Lake and Washington/Wells, Purple Line Express trains operate clockwise around the Inner Loop. After stopping at Washington/Wells, trains return to Merchandise Mart then make all stops back to Linden.
บรอนือ (จังหวัดวูช)
บรอนือ (Brony, ) เป็นหมู่บ้านในเทศบาลกชือชานุฟ เทศมณฑลกุตนอ จังหวัดวูช ประเทศโปแลนด์ ตั้งอยู่ห่างจากกุตนอไปทางทิศใต้ประมาณ 12 กิโลเมตร (7 ไมล์) และห่างจากวูช (เมืองหลักจังหวัด) ไปทางทิศเหนือประมาณ 40 กิโลเมตร (25 ไมล์)
ศัพทมูลวิทยา
ชื่อเมืองในภาษาโปแลนด์แปลว่า "คราด"
วัดล่ามช้าง (จังหวัดเชียงใหม่)
วัดล่ามช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่
วัดล่ามช้างตั้งวัดเมื่อ พ.ศ. 1839 ได้รับพระราชทานวิสุงคามสีมาเมื่อ พ.ศ. 2510 สร้างวัดเมื่อครั้งที่พญามังรายได้มาสร้างเมืองเชียงใหม่ โดยทางด้านทิศตะวันออกของเวียงเล็กเป็นป่าไม้ มีหนองน้ำใหญ่ ช้างที่เป็นราชพาหนะของกษัตริย์ทั้งสามพระองค์และของข้าราชบริพาร ว่ากันว่า คงมีการเลี้ยงและล่ามไว้ที่บริเวณนี้ เรียกว่า เวียงเชียงช้าง และได้สร้างวัดบริเวณนี้ ขนานนามวัดว่า "วัดล่ามช้าง" ที่วัดมีการปั้นรูปช้างถูกล่ามเลี้ยงไว้เป็นสัญลักษณ์ของวัด
วิหารศิลปะล้านนาประยุกต์ เป็นอาคารก่ออิฐถือปูน เป็นอาคารสร้างใหม่ หน้าบันประดับด้วยลวดลายพรรณพฤกษาสีทอง ข้างวิหารมีมุขยื่นเพื่อใช้เป็นทางขึ้นลงสำหรับพระสงฆ์ตามธรรมเนียมล้านนาดั้งเดิม หลังวิหารมีเจดีย์ประธานตั้งอยู่ เป็นเจดีย์ทรงกลมย่อเก็จ ที่ฐานมีรูปปั้นช้างประดับอยู่ทั้งสี่ทิศ บริเวณฐานทรงกลมรองรับองค์ระฆังมีปูนปั้นเทพนมประดับอยู่ องค์ระฆังประดับด้วยกระจกมจนถึงส่วนปลียอด ฐานประดับด้วยลวดลายกลีบบัว ยอดเจดีย์ยกฉัตรสีทอง และมีซากเจดีย์โบราณ เป็นเจดีย์สัณฐานสี่เหลี่ยมมีซุ้มจระนำประดับอยู่ทั้งสี่ด้าน แต่เนื่องจากสวนยอดพังหายไปหมดแล้ว จึงไม่ทราบแน่ชัดว่าเป็นเจดีย์ลักษณะใด
ปูชนียวัตถุ เช่น พระเจ้ามุกดอกไม้ สมปรารถนาศรีเมืองเชียงใหม่ หน้าตัก 39 นิ้ว สร้างในพิธีเฉลิมฉลองนครเชียงใหม่ ครบ 720 ปี เมื่อ พ.ศ. 2559 โดยรวบรวมดอกไม้ น้ำหนัก 1,500 กิโลกรัม นำมาบดและผสมมวลสาร จากสถานที่ศักดิ์สิทธิ์ทั้งในประเทศและจากทั่วโลก แล้วอัดเป็นองค์พระ
ถ้ำลัสโก
ถ้ำลัสโก (grotte de Lascaux) ตั้งอยู่บริเวณหุบเขาทางตะวันตกเฉียงใต้ของประเทศฝรั่งเศส ภายในถ้ำมีภาพวาดยุคหิน มีอายุตั้งแต่ 15,000 ก่อนคริสต์ศักราช มีภาพวาดรูปสัตว์ต่าง ๆ เช่นภาพฝูงกวาง ภาพกระทิงดำขนาดใหญ่ และภาพวาดต่าง ๆ อีกประมาณ 2,000 ภาพ
ไพโรจน์ เฉลียวศักดิ์
ไพโรจน์ เฉลียวศักดิ์ (เกิด 21 เมษายน พ.ศ. 2498) อดีตสมาชิกสภาผู้แทนราษฎรจังหวัดยะลา 1 สมัย
ประวัติ
ไพโรจน์ เฉลียวศักดิ์ เกิดเมื่อวันที่ 21 เมษายน พ.ศ. 2498 เป็นบุตรของนายจรุง กับนางสุนันทา เฉลียวศักดิ์ สำเร็จการศึกษา เกษตรศาสตรบัณฑิต จาก มหาวิทยาลัยขอนแก่น
การทำงาน
หลังจากสำเร็จการศึกษา ไพโรจน์ ได้เข้าทำงานเป็นผู้สื่อข่าวนิตยสารการเมืองรายสัปดาห์ ที่กรุงเทพมหานคร ก่อนที่จะลาออกมาเป็นเกษตรกรฟาร์มเลี้ยงไก่ที่บ้านเกิด
งานการเมือง
ไพโรจน์ เข้าสู่วงการการเมือง ด้วยการเป็นสมาชิกสภาจังหวัด เขตอำเภอยะหา ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2531 สังกัดพรรคประชาธิปัตย์ และได้รับเลือกตั้งเพียงครั้งเดียว
สมาชิกสภาผู้แทนราษฎร
ไพโรจน์ เฉลียวศักดิ์ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
วงศ์สนทะเล
วงศ์สนทะเล หรือ Casuarinaceae เป็นวงศ์ของพืชมีดอกในอันดับ Fagales ประกอบด้วย 4 สกุล มี 70 ชนิด มีทั้งไม้ยืนต้นและไม้พุ่ม เป็นไม้พื้นเมืองของโลกเก่าในเขตร้อนตั้งแต่ อินโด-มลายา ออสเตรเลีย และหมู่เกาะในมหาสมุทรแปซิฟิก ในช่วงเวลาหนึ่งทุกสปีชีส์ในวงศ์นี้จัดอยู่ในสกุลเดียวคือ Casuarina ทั้งสิ้น ต่อมาระหว่าง พ.ศ. 2523 - 2531 ได้มีการแยกสกุลเหล่านี้ออกมาเป็นสกุล Allocasuarina, Casuarina, Ceuthostoma, และ Gymnostoma  ในระบบ Wettstein วงศ์นี้อยู่ในอันดับ Verticillatae เช่นเดียวกับระบบ Englerส่วนระบบ Cronquist และ Kubitzki จัดให้อยู่ในอันดับ Casuarinales
เมานต์เวอร์นอน
เมานต์เวอร์นอน (Mount Vernon) ตั้งอยู่ในรัฐเวอร์จิเนีย เป็นบ้านและที่ฝังศพของจอร์จ วอชิงตัน ในช่วงปี ค.ศ. 1732-99 มีเนื้อที่ 20,240 ไร่ อาคารหลังใหญ่เริ่มสร้างในปี ค.ศ. 1754 มีทั้งหมด 19 ห้อง
ยูพีเอส
ยูพีเอส (United Parcel Service - UPS)  เป็น บริษัท ขนส่งสินค้า และไปรษณีย์เอกชน ที่ใหญ่ที่สุดในสหรัฐอเมริกาและได้มีสาขาอยู่ทั่วโลก ในการรับส่งพัสดุภัณฑ์ มีการส่งพัสดุภัณฑ์ มากว่า 14 ล้านชิ้นต่อวัน ทั่วโลก
ยูพีเอสก่อตั้งเมื่อ 28 สิงหาคม พ.ศ. 2450 ที่เมืองซีแอทเทิล ในรัฐวอชิงตัน ปัจจุบันได้ย้ายสำนักงานใหญ่อยู่ที่แอตแลนตา ในรัฐจอร์เจีย
สำหรับในประเทศไทย สำนักงานใหญ่ ตั้งอยู่ที่ ซอยสุขุมวิท 44/1 มีบริษัท ในเครือสำหรับสุ่งพัสดุขนาดใหญ่กว่าหรือมีน้ำหนักมาก คือ UPS-SCS services(Thailand) limited สำนักงานใหญ่อยู่ที่ สี่แยก คลองตัน และบริษัท ร่วมบริการ คือ Mail Boxes Etc. ซี่งมีสาขาบริการอยู่ตามห้างสรรพสินค้าและ แหล่งชุมชนทั่วไป
ในเดือน พฤษภาคม 2551 ยูพีเอส ได้เข้าควบรวมกิจการการขนส่งภายในประเทศ กับ ดีเอชแอล (DHL Express U.S.) เพื่อขยายการขนส่งทางอากาศ ของ ยูพีเอส ภายในประเทศสหรัฐอเมริกา เพื่อขยายบริการโลจิสติกให้เข้าถึงกลุ่มลูกค้ามากขึ้น ขอรับบริการ ที่ 02 762 3300
สกุลปรงไข่
สกุลปรงไข่หรือ Acrostichum เป็นเฟินในวงศ์ย่อย Ceratopteridoideae ในวงศ์ Pteridaceae เป็นเฟินที่มีซอรีแบบ "acrostichoid" หรือกระจายที่ด้านหลังของใบ  Acrostichum aureum เป็นพืชทนเค็ม ขึ้นในป่าชายเลน
ศักดิ์ แกแล็คซี่
ศักดิ์ แกแล็คซี่ หรือ ศักดา ศักดิ์สุรีย์ เกิดเมื่อ 17 กันยายน พ.ศ. 2502 ที่ จังหวัดร้อยเอ็ด สถิติการชก 18 ครั้ง ชนะ 9 (น็อค 7) แพ้ 9
ประวัติ
ศักดาเป็นนักมวยคนเดียวที่เคยชกชนะ เขาทราย แกแล็คซี่ แชมป์โลกผู้ยิ่งใหญ่ของไทย ทั้งคู่ชกกันหลังจากที่เขาทรายชกมวยสากลอาชีพมาได้ 6 ครั้ง และขึ้นชิงแชมป์เวทีราชดำเนินรุ่นแบนตัมเวทซึ่งศักดา ศักดิ์สุรีย์ ครองแชมป์แชมป์อยู่ในขณะนั้น เมื่อ 24 กรกฎาคม พ.ศ. 2524 ก่อนการชก ทุกฝ่ายมั่นใจว่าเขาทรายน่าจะเป็นฝ่ายชนะน็อคได้ไม่ยาก เพราะศักดาน้ำหนักเกินรุ่นแบนตัมเวทไปมาก ถึงวันชั่งน้ำหนักยังต้องอบตัวและออกวิ่งกว่าจะทำน้ำหนักตามพิกัดได้ เมื่อขึ้นเวทีชกกันจริงๆ ปรากฏว่าเขาทรายเข้าไม่ติด ไม่สามารถใช้หมัดซ้ายชกศักดาได้จังๆเพราะเสียเปรียบช่วงชกมาก ศักดาใช้ช่วงชกที่ได้เปรียบชกทำคะแนนนำไปก่อนแมจะอ่อนแรงในยกท้ายๆและถูกเขาทรายต่อยจนแตกทั้งสองคิ้ว เมื่อเขาทรายชกศักดาลงไปให้กรรมการนับสิบไม่ได้ ครบสิบยก ศักดาจึงเป็นฝ่ายชนะคะแนนไป
หลังจากการชกในวันนั้น ศักดาสละแชมป์ขึ้นไปชกในรุ่นที่ใหญ่กว่า และได้ครองแชมป์เวทีราชดำเนินรุ่นซูเปอร์เฟเธอร์เวท ต่อมาได้เข้ามาอยู่ในสังกัดของนิวัฒน์ เหล่าสุวรรณวัฒน์ เปลี่ยนชื่อเป็น ศักดิ์ แกแล็คซี่ มีโอกาสได้ไปชิงแชมปืโลกที่เกาหลีใต้ แต่ไม่สำเร็จ
ถนนวงแหวนรอบนอก
ถนนวงแหวนรอบนอก อาจหมายถึง
คณะรัฐมนตรีไทย คณะที่ 45
คณะรัฐมนตรี คณะที่ 45 ของไทย (4 สิงหาคม พ.ศ. 2531 - 9 ธันวาคม พ.ศ. 2533)
พลตรี ชาติชาย ชุณหะวัณ (ยศในขณะนั้น) เป็นนายกรัฐมนตรี ประกาศพระบรมราชโองการ เมื่อวันที่ 4 สิงหาคม พ.ศ. 2531 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ นายอุกฤษ มงคลนาวิน เป็นผู้ลงนามรับสนองพระบรมราชโองการ
การปรับคณะรัฐมนตรี
ต่อมาได้มีการปรับปรุงคณะรัฐมนตรีอีกครั้งหนึ่ง ในวันที่ 22 พฤศจิกายน พ.ศ. 2533 ดังนี้
การสิ้นสุดของคณะรัฐมนตรี คณะที่ 45
คณะรัฐมนตรีคณะนี้สิ้นสุดลง เนื่องจาก พลเอกชาติชาย ชุณหะวัณ นายกรัฐมนตรี ได้ลาออกจากตำแหน่ง เมื่อวันที่ 9 ธันวาคม พ.ศ. 2533
อเวนเจอร์ (เฟต/ฮอลโลว์อาตาราเซีย)
ข้ารับใช้ตนที่ 8 ของบาเซตต์ ฟราก้า แม็กเรมินซ์ ซึ่งตัวตนที่แท้จริงของเขาน่าจะเป็น Angra Mainyu เป็นวิญญานชั่วร้ายที่ถูกอัญเชิญมาโดยบังเอิญในระหว่างสงครามจอกศักดิ์สิทธิ์ครั้งที่ 3 และเป็นตัวการที่ทำให้จอกศักดิ์สิทธิ์แปดเปื้อนไปด้วยความชั่วร้าย ซึ่งเขาเองก็เป็นคนที่ร้ายกาจและไร้ซึ่งคุณธรรมอยู่แล้วด้วย
ในเชิงต่อสู้ เขาเป็นข้ารับใช้ที่มีทักษะในการต่อสู้น้อยมากที่สุด และเป็นข้ารับใช้ที่อ่อนแอที่สุดในเหล่าข้ารับใช้ด้วยกัน ซอร์ด เบรเกอร์ ของเขาก็ไม่แข็งแกร่งพอและใช้การได้ไม่ดี ความสามารถในการใช้มีดคู่ Tawrich และ Zarich ของเขาก็ยังทำได้แค่พอใช้เท่านั้น แต่โนเบิล แฟตาซึ่มของเขาก็ร้ายกาจจนทำให้ดูว่ามันใช้การได้ดีกว่าการต่อสู้เสียอีก
โนเบิล แฟตาซึ่ม
ประเภท: ต่อต้านศัตรู
เป็นความสามารถที่ใช้ได้เฉพาะในการสวนกลับคู่ต่อสู้ ซึ่งอเวนเจอร์จะใช้มันในการสะท้อนการโจมตีและสร้างความเสียหายกลับคืนให้กับศัตรูของเขา ซึ่งมันจะสร้างความเสียหายให้กับศัตรูด้วยอาการบาดเจ็บแบบเดียวกันกับที่ศัตรูโจมตีมาที่เขา แต่ปัญหาสำคัญของมันก็คือว่าจะไม่ทำงานเมื่อถูกโจมตี แต่มันก็หมายความว่าอเวนเจอร์ไม่จำเป็นต้องถูกทำร้าย แต่เพียงแค่อยู่ในสภาวะปกติ ทักษะนี้ก็จะทำงาน ซึ่งจะส่งผลให้การโจมตีระดับสูงๆ นั้นไร้ประโยชน์ไปในทันที และเป็นการก่อกวนคู่ต่อสู้ไปในตัวด้วย ซึ่งบาเซตต์จะใช้ความสามารถนี้ของอเวนเจอร์ในการจัดการศัตรูของเธอ
ตัวจริงของเขา
เดิมเชื่อกันว่าเขาคือปิศาจร้ายตามตำนานชาวเปอร์เซียน Angra Mainyu ความจริงแล้วเขาเป็นได้ไม่มากกว่าผู้ที่ถูกชาวบ้านรังเกียจเยี่ยงปิศาจร้ายเท่านั้น วันหนึ่งเขาได้ถูกชาวบ้านตราหน้าว่าเป็นปิศาจร้ายที่พาความหายนะมาสู่พวกเขา เขาจึงถูกนำไปทรมาณในพิธีกรรมบูชายัญ โดยที่พวกเขาเชื่อว่าการที่จะคงความดีไว้ในตัวบุคคลทั้งหมดจำเป็นที่จะต้องรวบรวมความชั่วร้ายทั้งหลายไว้ในบุคคลๆหนึ่ง และประณามเขาว่าเป็นปิศาจร้าย ซึ่งการกระทำนี้จะส่งผลดีต่อชาวบ้านและยังทำให้เขาถูกเรียกว่าเป็นวีรชนอีกต่างหาก แต่อย่างไรก็ตาม ตัวเขาเองก็ได้เก็บความแค้นและความชิงชังต่อชาวบ้านที่กระทำการเหล่านี้กับเขาอย่างไร้ความปราณี และสังหารเขาลงในที่สุด
บทบาทในเรื่อง
อย่างไรก็ตาม ครึ่งปีให้หลังจากที่สงครามจอกศักดิ์สิทธิ์ครั้งที่ 5 จบลง คาเรนได้มาที่เมืองฟุยูกิ และได้พบกับบาเซตต์ที่ตกอยู่ในสภาพใกล้ตาย เธอจึงช่วยพยาบาลบาเซตต์ให้หายดี ซึ่งมันผิดไปจากที่อเวนเจอร์ได้ช่วยเธอให้มีชีวิตรอดไว้ แต่อย่างไรก็ตาม อเวนเจอร์ก็ได้สร้างมิติ 4 วันหวนกลับ ขึ้นมาไว้เพื่อให้ความปรารถนาของตนเป็นจริง
เพื่อให้บาเซตต์เข้าใจว่าเธอยังมีชีวิตอยู่ อเวนเจอร์จึงได้สร้างสงครามจอกศักดิ์สิทธิ์ครั้งที่ 5 ขึ้นมาใหม่อีกครั้ง อย่างไรก็ตามปัญหาใหญ่คือเขาไม่ได้รับรู้ถึงเรื่องราวในสงครามจอกศักดิ์สิทธิ์ครั้งที่ 5 อย่างถ่องแท้ ซึ่งเขาก็รู้เพียงแค่เหตุการณ์ที่เกิดขึ้นในสงครามจอกศักดิ์สิทธิ์ครั้งที่ 3 เท่านั้น ดังนั้นเขาจึงเอาผู้เข้าร่วมแข่งขันของสงครามจอกศักดิ์สิทธิ์ครั้งที่ 5 มาใช้แทนบุคคลในสงครามจอกศักดิ์สิทธิ์ครั้งที่ 3 โดยอาศัยสงครามจอกศักดิ์สิทธิ์ครั้งที่ 5 เป็นฉากหลัง
ในระหว่างที่เขาเป็นข้ารับใช้ของบาเซตต์ในตอนกลางคืนนั้น กลางวันเขาจะปลอมตัวเป็นเอมิยะ ชิโร่ ที่คอยดูแลและเอาใจใส่ผู้อื่น โดยเฉพาะกับ คาเรน ออร์เทนเซีย ซึ่งการปลอมตัวอยู่ในร่างของเอมิยะ ชิโร่นี้เขาเองก็ยังไม่รู้จักกับความคิดและนิสัยของชิโร่ดีนัก ท้ายสุดเขาก็ได้เปิดเผยว่าตัวเขาเองที่เป็นคนปลอมมาเป็นชิโร่ ซึ่งว่าได้จากว่าตัวเขาเองนั้นไม่สามารถที่จะมาแทนที่ชิโร่ได้อย่างสมบูรณ์แบบเลย
ปัญหาได้เริ่มขึ้นจากที่อเวนเจอร์เริ่มรู้สึกว่าห้วงมิติที่เขาสร้างขึ้นนี้เริ่มที่จะไม่เสถียรแล้ว และตัวเขาเองก็เริ่มที่จะทำการฟื้นฟูจอกศักดิ์สิทธิ์ เพื่อที่จะทำให้เกิดสิ่งต่างๆ ขึ้นมาใหม่ เพราะแต่เดิมชิโร่เป็นคนที่ไม่ยอมปล่อยให้อะไรที่มันไม่ถูกต้องลอยนวลอยู่ และต้องทำการแก้ไขปัญหาห้วงเวลาที่เขาเป็นคนสร้างขึ้นด้วย ดังนั้นเขาจึงต้องยืดเวลา 4 วันหวนกลับ ให้ยาวนานมากกว่าเดิมอีก และใช้ชีวิตอยู่ในคราบของชิโร่อย่างมีความสุขแม้จะรู้ว่าหากห้วงมิตินี้ถูกทำลายลงหรือเปลี่ยนสภาพไปเมื่อไร ทุกสิ่งที่เขาทำจะสะท้อนกลับมาหาตัวเขาทั้งหมดเอง
หลังจากที่บาเซตต์รู้ตัวแล้วว่าที่เธอรอดมาได้นั้นเป็นเพราะอเวนเจอร์ได้สร้างมิติ 4 วันหวนกลับ ขึ้นมา ซึ่งมันผิดต่อความจริง แต่ตัวเธอเองก็ปฏิเสธที่จะจบมันลง เพราะเธอคิดว่าหากมิตินี้สูญสลายไป ตัวเธอจะต้องตาย และอเวนเจอร์ก็จะหายไปตลอดกาล ซึ่งตัวเธอเองก็ไม่ต้องการที่จะตาย และต้องการที่จะช่วยเหลืออเวนเจอร์ให้พ้นจากสิ่งที่ตัวเองจะต้องได้รับจากการสร้างมิติขึ้นมา ซึ่งมันก็หมายความว่าเธอเองก็กำลังเป็นปฏิปักษ์ต่ออเวนเจอร์เองเช่นกัน
ด้วยความช่วยเหลือจากคาเรน ซึ่งเป็นบุคคลๆ เดียวที่ชิโร่ตัวจริงไม่เคยพบมาก่อน และตัวเธอเองก็ไม่เคยพบชิโร่มาก่อนเองด้วย อเวนเจอร์จึงได้เปิดเผยตัวตนที่แท้จริง และตระหนักได้ว่าปัญหาทุกอย่างนั้นมีต้นเหตุมาจากเขาเพียงผู้เดียว ดังนั้นเขาจึงต้องจบมันให้เร็วที่สุด ท้ายสุดเขาได้เข้าถึงจอกศักดิ์สิทธิ์ที่ปรากฏออกมา โดยได้รับการช่วยเหลือจากเหล่ามาสเตอร์และข้ารับใช้ทั้งหลายคอยคุ้มครอง ซึ่งท้ายสุดเขาก็ได้ปลดปล่อยบาเซตต์ออกจากห้วงมิติ 4 วันหวนกลับ และทำให้ทุกอย่างเป็นเหมือนเดิม
Fate/hollow ataraxia
รถราง
รถราง (tram) เป็นพาหนะที่วิ่งบนรางชนิดหนึ่ง มีลักษณะคล้ายรถไฟแต่จะสั้นกว่าและมีน้ำหนักเบากว่า รถรางส่วนมากใช้ไฟฟ้าจากสายไฟด้านบน (pantograph) แต่ก็ยังมีบางส่วนใช้ดีเซลอยู่ ในปัจจุบันนิยมนับรถรางเป็นประเภทหนึ่งของรถไฟฟ้ารางเบาด้วย (light rail)
รถรางในประเทศไทย ปัจจุบันมีที่เดียวคือ เอเชียทีค เดอะ ริเวอร์ฟร้อนท์ ส่วนรถรางชมเมืองนั้นวิ่งด้วยล้อรถไม่ใช้ระบบราง บริการในปี พ.ศ. 2556 ภายหลังปิดกิจการชั่วคราว
รถรางในประเทศไทย
ในอดีตประเทศไทยก็เคยมีการใช้รถรางครั้งแรกเมื่อวันที่ 22 กันยายน พ.ศ. 2431 โดยเปิดสายบางคอแหลมเป็นสายแรกเมื่อเริ่มแรกใช้กำลังม้าลากรถไปตามราง ทำให้ใช้เวลาการเดินทางมาก จึงไม่เป็นที่นิยม ภายหลังเปลี่ยนมาใช้กำลังไฟฟ้าเมื่อ เดือนพฤษภาคม พ.ศ. 2437 และจนถึงวันที่ 1 ตุลาคม ปี พ.ศ. 2511 ได้ยกเลิกการเดินรถทุกเส้นทางอย่างถาวร
ครัชออน!
ครัชออน! (Crush on!) คือสตูดิโออัลบั้มแรก ของภคมน บุณยะภูติหรือลูกโป่ง AF4 นักร้องชาวไทย จากรายการทรู อะคาเดมี่ แฟนเทเชีย ซีซั่นที่ 4 อัลบั้มนี้ออกวางจำหน่ายในวันที่ 25 มีนาคม พ.ศ. 2551 อัลบั้มนี้ติดอันดับอัลบั้มขายดีที่บีทูเอสที่อันดับ 3
คล็อด แชนนอน
ประวัติ
แชนนอนเกิดวันที่ 30 เมษายน พ.ศ. 2459 ในรัฐมิชิแกน สหรัฐอเมริกา บิดาของท่าน ชื่อคล็อด (1862–1934) เช่นเดียวกับลูกชาย ประกอบอาชีพธุรกิจ และเคยเป็น ผู้พิพากษาอยู่ช่วงหนึ่ง มารดาของท่าน ชื่อมาเบล วูลฟ์ แชนนอน (พ.ศ. 2433–พ.ศ. 2488) เป็นอาจารย์สอนภาษาและเป็นครูใหญ่ประจำโรงเรียนมัธยมเกลอร์ด ในรัฐมิชิแกนนั้นเอง ตัวแชนนอนเองก็เรียนในโรงเรียนมัธยมเกลอร์ดในปี พ.ศ. 2475 ในระหว่างเรียนนั้นแชนนอนได้ให้ความสนใจเกี่ยวกับเครื่องจักรกล วิทยาศาสตร์ และคณิตศาสตร์ ตอนอยู่บ้านมักชอบสร้างโมเดลเครื่องบิน เรือบังคับวิทยุ และระบบโทรเลขจำลอง ตอนที่เป็นเด็ก ท่านเคยทำงานเป็นเด็กส่งเอกสารให้กับบริษัท เวสเทิร์น ยูเนียน ฮีโร่ตอนเด็กของท่านคือโทมัส เอดิสัน ซึ่งในภายหลังแชนนอนเพิ่งรู้ว่าเป็นลูกพี่ลูกน้องห่างๆกัน
หลังจากที่เรียนจบจากโรงเรียนมัธยมเกลอร์ด แชนนอนได้เข้าเรียนต่อใน มหาวิทยาลัยมิชิแกน ซึ่งในที่นั้นท่านได้รู้จักผลงานของ จอร์จ บูล เกี่ยวกับพีชคณิตแบบบูล แชนนอนสำเร็จการศึกษาจากมหาวิทยาลัยในปี พ.ศ. 2479 ด้วยสองปริญญาบัตร ทั้งทางด้าน วิศวกรรมไฟฟ้า และคณิตศาสตร์ หลังจากนั้นได้เข้าเรียนต่อใน สถาบันเทคโนโลยีแมสซาชูเซตส์ (MIT) ซึ่งในที่นั้นเขาได้ศึกษาตัววิเคราะห์อนุพันธ์แบบบูช (Vannevar Bush's differential analyzer) ซึ่งเป็นคอมพิวเตอร์แบบอนาล็อกชนิดหนึ่ง ระหว่างนั้นเองแชนนอนได้สังเกตเห็นแนวคิดของจอร์จ บูล และได้เขียนเป็นวิทยานิพนธ์ปริญญาโท ในปี พ.ศ. 2480 ชื่อ A Symbolic Analysis of Relay and Switching Circuits และออกตีพิมพ์เมื่อปี 1938 ในนิตยสาร Transactions of the American Institute of Electrical Engineers ในวิทยานิพนธ์ฉบับนี้ได้กล่าวถึงการใช้รีเลย์ในการแก้ปัญหาพีชคณิตแบบบูล ซึ่งสามารถคำนวณพีชคณิตและตรรกะทุกชนิดได้ ซึ่งวิทยานิพนธ์ฉบับนี้ทำให้แชนนอนได้รับรางวัล Alfred Noble American Institute of American Engineers Award (ซึ่งไม่ได้เกี่ยวอะไรกับรางวัลโนเบล) ในปี พ.ศ. 2483